**OPĆINSKI SUD U MAKARSKOJ**

**RAZDJEL: 109**

**GLAVA: 80**

**RKP: 50547**

**OIB: 10188505675**

**OBRAZLOŽENJE POSEBNOG DIJELA FINANCIJSKOG PLANA 2024.-2026.**

**AKTIVNOST: 641000**

**PRIHODI I PRIMICI**

Planirane prihode u razdoblju 2024.-2026. Općinski sud u Makarskoj ostvarivat će iz:

 2024.(EUR) 2025.(EUR) 2026.(EUR)

* Izvor 11-Opći prihodi i primici 2.428.105,00 2.437.978,00 2.446.704,00
* Izvor 31-Vlastiti prihodi 265,00 265,00 265,00
* Izvor 43-Ostali prihodi za pos.nam. 27,00 27,00 27,00

Prihodi iz izvora 11 ostvaruju se iz državnog proračuna i planirani su u skladu sa dostavljenim limitima; prihodi iz izvora 31 su vlastiti prihodi (prihodi od preslika spisa) koji su planirani na temelju ostvarenih prihoda iz prethodnih godina; prihodi iz izvora 43 su prihodi od uplata pasivnih kamata na novčanim sredstvima redovnog i depozitnog žiro-računa koji su planirani na temelju ostvarenih uplata iz prethodnih godina.

**RASHODI I IZDACI**

RASHODI ZA ZAPOSLENE

Plan sredstava za rashode za zaposlene (konta 3111, 3113, 3132) za 2024. godinu za Općinski sud u Makarskoj izrađen je na način da se za osnovicu obračuna uzela plaća za 9/23. koja je uvećana za plaće 1 suca (natječaj u tijeku, početak rada se očekuje u siječnju 2024.), 1 sudskog ovršitelja, 6 sudskih zapisničara, 2 sudska savjetnika, 1 ZK referenta (SSS) i 1 ZK referenta (VŠS)- natječaj je u tijeku i očekuje se početak rada do kraja 2023., u 2/2024. očekuje se zapošljavanje 3 službenika u računovodstvu (1 voditelja odsjeka VSS, 1 višeg stručnog referenta VŠS i 1 računovodstvenog referenta-financijski knjigovođa SSS) uvećano za minuli rad i iznosi ukupno 1.915.972,76 EUR-konto 3111, ali zbog limitiranih sredstava iskazan je iznos od 1.710.973,00 EUR-konto 3111. Stanje zaposlenih na dan 30.09.2023.: dužnosnici (18), službenici (59), namještenici (6). Plan sredstava za rashode za zaposlene (konta 3111, 3113, 3132) za 2025. godinu za Općinski sud u Makarskoj iskazan je za ukupan broj zaposlenih u 2024. godini i uvećan za minuli rad (iskazano u visini limitiranih sredstava) i iznosi 1.717.530,00 EUR-konto 3111, a na isti način je sačinjen i plan sredstava rashoda za zaposlene za 2026. u iznosu limitiranih sredstava 1.710.170,00 EUR-konto 3111.

Općinski sud u Makarskoj planira tijekom 2024. tražiti popunjavanje navedenih radnih mjesta odobrenih Pravilnikom o unutarnjem redu i to: 1 informatički tehničar, 1 upravitelj sudske pisarnice, 2 sudska savjetnika, 1 ravnatelj sudske uprave, 1 upisničar, 2 portira i 2 domara, a za navedene je planiran početak rada (ako se dobije suglasnost) od 01.07.2024. te bi dodatna sredstva iznosila do kraja 2024.-88.432,92 EUR.

U razdoblju 2024.-2026. planirani rashodi za prekovremeni rad-konto 3113 (aktivna dežurstva) za svaku godinu iznose 1.991,00 EUR- u skladu s limitima.

Ostali rashodi za zaposlene-konto 3121 planirani su za 2024. prema stvarnim potrebama sa uključenim sredstvima za božićnicu i regres i iznose 62.224,00 EUR, za 2025. planirani su u iznosu 63.886,00 EUR, a za 2026. u iznosu od 72.460,00 EUR ( u skladu s limitima).

Doprinosi za obvezno zdravstveno osiguranje-konto 3132 za 2024. planirani su u iznosu od 273.482,00 EUR, za 2025. u iznosu od 274.563,00 EUR i za 2026. u iznosu od 273.349,00 EUR (16,50% na bruto plaću).

Rashodi za naknade za prijevoz-konto 3212 u 2024. planirani su na temelju prava na isti po važećem Kolektivnom ugovoru (od 01.05.2022. povećan je iznos za obračun prijevoza po "km"; povećane su cijene mjesečnih pokaza kod nekih prijevoznika, a očekuje se povećanje i kod ostalih zbog rasta cijena goriva) i iznose 45.817,00 EUR, za 2025. iznose 46.817,00 EUR, a za 2026. iznose 46.817,00 EUR ( u skladu s limitima).

Planirana sredstva za rashode za materijal i energiju-konto 322 iz proračunskih sredstava za 2024. godinu iznose 73.339,00 EUR, za 2025. iznose 73.212,00 EUR i za 2026. iznose 69.390,00 EUR ( rashode za energiju smo planirali prema iznosima koje nismo umanjili za subvencije Vlade RH).

Planirana sredstva za rashode za usluge-konto 323 iz proračunskih sredstava za 2024. iznose 237.624,00 EUR, za 2025. iznose 237.151,00 EUR i za 2026. iznose 249.973,00 EUR (tijekom 2026. planira se provesti postupak javne nabave za usluge sistematskih pregleda djelatnika po Kolektivnom ugovoru u iznosu od 159,27 EUR po djelatniku; tijekom čitavog razdoblja planiranja 2024.-2026. rashodi za najamnine planirani su u iznosima za 2024.-31.953,00 EUR, za 2025. -31.953,00 EUR i za 2026.-31.853,00 EUR, u skladu s ugovorima o najmu).

Planirana sredstva za otplatu kamata-konto 3427 i glavnice-konto 4231 za nabavljeni osobni automobil putem financijskog leasinga za 2024. (kamate 332,00 EUR, glavnica 3.252,00 EUR), za 2025. (kamate 199,00 EUR, glavnica 3.318,00 EUR) i za 2026. ( kamate 149,00 EUR, glavnica 3.418,00 EUR).

Planirana sredstva za nabavu opreme-konto 422 iz vlastitih prihoda (izvor 31) iznose za 2024. godinu 265,00 EUR, za 2025. iznose 265,00 EUR i za 2026. iznose 265,00 EUR.

**AKTIVNOST:641001- JEDNOSTAVNI STEČAJ POTROŠAČA**

Planirana sredstva za rashode koji se javljaju kod provođenja jednostavnog stečaja potrošača za 2024. iznose 6.627,00 EUR, za 2025. iznose 6.627,00 EUR i za 2026. iznose 6.627,00 EUR. Od navedenih sredstava za 2024. planira se iskoristiti za usluge telefona i pošte –konto 3231-4.636,00 EUR, za intelektualne usluge-konto 3237-664,00 EUR i za naknade povjerenstava-konto 3291-1.327,00 EUR. Za 2025. i 2026. godinu planira se korištenje navedenih sredstava za iste namjene u istim iznosima kao i za 2024.godinu.